Kemur það heim og saman við hitt , að lægðum fylgir að jafnaði hlýtt loft . Koma þar til sögunnar áhrif snúnings jarðar sem leiða til svokallaðs svigkrafts sem á erlendum málum er kenndur við Coriolis . Svigkraftur jarðar leitast við að sveigja loftið til hægri á norðurhveli , en til vinstri á suðurhveli . Umhverfis lægðir og hæðir sem eru greinanlegar á veðurkortum sem sjá má til dæmis í sjónvarpi ríkir í grófum dráttum jafnvægi milli svigkrafts og þess krafts sem togar loftið í átt að lægri loftþrýstingi . Slíkt jafnvægi næst þegar vindur blæs umhverfis lægðir , en ekki rakleitt inn að þeim . Í bók Markúsar Á. Einarssonar , Veðurfræði , má lesa meira um tilurð vinds og eins er vindi lýst í ýmsum erlendum kennslubókum sem aðgengilegar eru á bókasöfnum . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .